স্টাফ রিপোর্টার ॥ ২৩ অক্টোবর মেধাবী ছাত্র ছাত্রীর মাঝে জেলা পরিষদের শিক্ষাবৃত্তির চেক বিতরণ করা হবে। ওইদিন বেলা ১১ টায় জেলা পরিষদ কার্যালয়ের অফিস মিলনায়তনে আনুষ্ঠানিকভাবে বৃত্তির চেক প্রদান করবেন জেলা পরিষদ চেয়ারম্যান ডাঃ মোঃ মুশফিক হুসেন চৌধুরী। জেলা পরিষদ সূত্রে জানা যায়, ২০১৭ সালে এস.এস.সি এবং এইচ.এস.সি পরীক্ষায় উত্তীর্ণ মেধাবী ও অস্বচ্ছল হবিগঞ্জ জেলার স্থায়ী বাসিন্দা শিক্ষার্থীদের মাঝে বৃত্তি প্রদান করার লক্ষে বিজ্ঞাপ্তির মাধ্যমে জানানো হয়। সেই প্রেক্ষিতে মোট ৭০২ জন ছাত্রছাত্রী আবেদন করেন। যাচাই বাছাই করে ৪৯৪ জনকে মনোনীত করা হয়। মনোনীত শিক্ষার্থীদেরকে ওইদিন উপস্থিত থেকে শিক্ষাবৃত্তির চেক গ্রহণ করার জন্য সংবাদপত্রে প্রেরিত এক বার্তায় অনুরোধ জানিয়েছেন কর্তৃপক্ষ।